text: Sønderjyske og Esbjerg tørner sammen i semifinalerne
  19 marts 2016 kl. 09.16
  Sønderjyske valgte Esbjerg som modstander i semifinalerne om det danske mesterskab i ishockey.
  Sent fredag aften sikrede  Herning sig den sidste plads i semifinalerne, hvor Sønderjyske, Frederikshavn og Esbjerg allerede var klar.
  Som regerende dansk mester var Sønderjyske førstevælger og valgte Esbjerg som sin modstander i semifinalen. Dermed bliver semifinalerne en gentagelse af sidste sæsons finalerunde mellem de lokale ishockey-mandskaber.
  Det første opgør spilles tirsdag, hvor Sønderjyske hjemme i Vojens møder Esbjerg klokken 19,30.
  